Mikkel Bratt Silset

Mikkel Bratt Silset (født 1991) er en norsk skuespiller.  

 Utdannelse 
Han er utdannet på skuespillerlinjen ved Kunsthøgskolen i Oslo (avdeling Teaterhøgskolen) i perioden 2012–2015.  

 Skuespillerkarriere 

 Film og TV 
Mikkel Bratt Silset hadde sin første store filmrolle som fjortenåring, da han spilte den utsatte unggutten Tim i spillefilmen Sønner (regi Erik Richter Strand) i 2006. To år senere spilte han rollen som Georg i Eva Dahrs filmatisering av Jostein Gaarders roman Appelsinpiken. Som student hadde han også roller i TV-seriene Lilyhammer, Dag og filmen Beatles. 

Silset spilte rollen som bankraneren Theo i den norske thriller-dramaserien Valkyrien, som gikk på NRK1 i 2017. Han spilte også vikingen Ragnar i sesong 1, 2 og 0/3 av TV-serien Vikingane (med manus og regi av Jon Iver Helgaker og Jonas Torgersen), som ble tilgjengeliggjort av Netflix og NRK. I serien Beforeigners (HBO) spilte han rollen som Kurukhés. Han medvirket i sesong tre av Unge lovende, som var basert på Siri Seljeseths manus og idé. Han hadde også en rolle i serien Hellums kro på NRK.

Han har dessuten medvirket i flere kortfilmer; Konto og gitar (2009) av Jo Nesbø, Etter leggetid (2011) av Lindsay Sanner og Gutten er sulten (2017) av Kenneth Karlstad.

I 2021 medvirket han i første sesong av den kritikerroste serien Maxitaxi Driver på NRK, i rollen som Marko.

 Teater 
I 2018 spilte han rollen som Mats i urframføringen av stykket Tarjei på Nationaltheatret. Stykket var basert på Helga Flatlands trilogi Bli hvis du kan, reis hvis du må , og var dramatisert av Tyra Tønnesen, som også hadde regien. Samme høst medvirket han i Henrik Ibsens Bygmester Solness på Nationaltheatret i regi av Stéphane Braunschweig.

 Privatliv 
Silset var tidligere sammen med skuespiller Gine Cornelia Pedersen, og sammen har de ett barn. Pedersen spilte også kjæresten hans i TV-serien Valkyrien.

 Filmografi 

 Filmer 
 2006:Sønner – Tim
 2009: Appelsinpiken – Georg
 2014:Beatles – Snowflakes, keyboardist
 2019: Tunnelen – Ivar
 2019: Swingers – Torvald Reginussen

 TV 
 2004–2006: Johnny og Johanna – Hansa
 2010: Dag (TV-serie) – Theo
 2014: Lilyhammer (TV-serie) – Roger
 2016–2020: Vikingane (TV-serie) – Ragnar
 2017: Valkyrien (TV-serie) – Teo
 2018: Unge lovende (TV-serie) – Sebastian
 2019: ZombieLars – Kenneth
 2019: Førstegangstjenesten (TV-serie) – Henriksen
 2019–2021: Beforeigners (TV-serie) – Kurukhés
 2020– nåværende: Familien Lykke (TV-serie) – Christer
 2020: Livstid (TV-serie) – sykepleieren Even
 2020–2023: Basic Bitch (TV-serie) – Røyketissen
 2021: Lillestad  – Jens
 2021: Maxitaxi Driver (TV-serie) – Marko
 2021: Kristiania magiske tivolitheater (NRKs julekalender) – konstabel Darre
 2021: Sigurd fåkke pult (TV-serie) – Bratt
 2022: Hodejegerne (TV-serie) – Ove Kjikerud
 2023: Mordene i Sandhamn – poliskollega
 2023: Knekt (TV-serie) – Stian
 2024: Kompani Lauritzen (realitykonkurranse) – deltaker
 2025: Bausjen (TV-serie) – brannmannen Samuel

 Referanser 

 Eksterne lenker 


Kategori:Norske skuespillere
Kategori:Fødselsdato ikke oppgitt
Kategori:Kompani Lauritzen-deltagere